Komisijas Atzinums atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomesdirektīvai par obligātiem nosacījumiem, īstenojot Direktīvu 2002/15/EK un Padomes regulas (EEK) Nr. 3820/85 un Nr. 3821/85 par sociālās jomas tiesību aktiem attiecībā uz autotransportu ar ko groza Komisijas priekšlikumu saskaņā ar EK līguma 250. panta 2. punktu /* COM/2005/0302 galīgā redakcija - COD 2003/0255 */





[pic] | EIROPAS KOPIENU KOMISIJA | Briselē, 27.6.2005 COM(2005) 302 galīgā redakcija 2003/0255 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMESDIREKTĪVAI par obligātiem nosacījumiem, īstenojot Direktīvu 2002/15/EK un Padomes Regulas (EEK) Nr. 3820/85 un Nr. 3821/85 par sociālās jomas tiesību aktiem attiecībā uz autotransportu AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2003/0255 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMESDIREKTĪVAI par obligātiem nosacījumiem, īstenojot Direktīvu 2002/15/EK un Padomes Regulas (EEK) Nr. 3820/85 un Nr. 3821/85 par sociālās jomas tiesību aktiem attiecībā uz autotransportu 1. IEVADS EK Līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmākais ir Komisijas atzinums par 35 Parlamenta ierosinātajiem grozījumiem. 2. Iepriekšējie pasākumi Datums, kad priekšlikums nosūtīts Eiropas Parlamentam un Padomei (dokuments KOM(2003)628 galīgais - 2003/0255 (COD) | 2003. gada 2. decembris | Eiropas Ekonomikas un sociālo lietu komitejas atzinuma datums | 2004. gada 3. jūnijs | Eiropas Parlamenta atzinuma datums pēc pirmā lasījuma | 2004. gada 20. aprīlis | Datums, kad ar kvalificētu balsu vairākumu pieņemta kopējā nostāja | 2004. gada 9. decembris | Datums, kad Eiropas Parlaments otrajā lasījumā pieņēmis rezolūciju, kurā iekļauti 35 grozījumi kopējā nostājā | 2005. gada 13. aprīlis | 3. Priekšlikuma mērķis Ar savu priekšlikumu Komisija cenšas uzlabot Kopienas sociālās jomas tiesību aktu izpildi, palielinot pārbaužu skaitu, uzlabojot izpildes darbību kvalitāti un risinot jautājumu par saskaņotu pieeju pārkāpumiem un sankcijām. Lai palielinātu pārbaužu skaitu, Komisija ierosināja nekavējoties palielināt to minimālo procentuālo daudzumu līdz 3 %, lielāku pārbaužu procentuālo skaitu veicot telpās (vismaz 50 %, salīdzinot ar pašreizējiem 25 %), kā arī uz ceļiem (vismaz 30 %, salīdzinot ar pašreizējiem 15 %). Attiecībā uz saskaņotām pārbaudēm Komisija ierosināja palielināt minimālo pārbaužu skaitu no divām uz sešām pārbaudēm gadā, lai veicinātu lielāku sadarbību un labākās prakses apmaiņu izpildiestāžu starpā. Lai paaugstinātu izpildes darbību kvalitāti, Komisija izteica priekšlikumu par obligāto apmācību un aprīkojumu izpildes personālam, valsts izpildes stratēģijas izstrādāšanu un īstenošanu dalībvalstīs, koordinējošas iestādes izraudzīšanos, lai pārraudzītu šo stratēģiju un saskaņotu ar citu dalībvalstu izpildiestādēm. Attiecībā uz autoceļu infrastruktūru jāierīko pietiekams skaits stāvvietu, lai transportlīdzekļu vadītāji varētu atpūsties un lai atvieglotu pārbaudes uz ceļa. Attiecībā uz dalībvalstu izpildiestāžu sadarbību būtu jāizveido komiteja, lai veicinātu labākās prakses apmaiņu, sagatavotu vienotus noteikumus riska novērtēšanai uzņēmumos izpildes darbību plānošanai, vienotos par vienādu dokumentāciju attiecībā uz slimības atvaļinājumu un ikgadējo atvaļinājumu, un kritērijiem par vienotu elektronisku informācijas un datu apmaiņu. Paredzētas arī kopējas apmācības. Attiecībā uz kopēju pieeju pārkāpumiem un sankcijām Komisija ierosināja, lai dalībvalstis ļauj izpildiestādēm īslaicīgi pārtraukt transportlīdzekļa kustību, kā arī piemērot citas īpašas sankcijas. Tā ierosināja piemērot atbilstošas finanšu sankcijas transporta sistēmā iesaistītajiem, ja šo noteikumu neievērošana ir devusi tiem peļņu. Komisija noteica kopēju nopietnu pārkāpumu sarakstu, attiecībā uz kuriem dalībvalstīm jāziņo par noteiktajām sankcijām. Pēc tam Komisija sastāda ziņojumu, analizējot sodus, kas noteikti par nopietniem pārkāpumiem, sniedzot slēdzienu par to, kādā mērā tie jāsaskaņo. 4. Komisijas atzinums par Eiropas Parlamenta ierosinātajiem grozījumiem 4.1. Komisijas pieņemtie grozījumi Kopumā Komisija var pieņemt 26 no 35 grozījumiem. 20 grozījumi ir pieņemami bez izmaiņām. Tie ir 1.,3.,4., 5., 6., 8., 9., 10., 14., 20., 21., 22., 23., 24., 25., 26., 29., 32., 36. un 37. grozījums. Četri grozījumi ir pieņemami principā vai tos ir jāpārstrādā. Tie ir 2., 27., 31. un 35. grozījums. Divi grozījumi – 15. un 17. – ir pieņemami daļēji. 4.1.1. Pieņemtie grozījumi, kurus jāpārstrādā 2. grozījums atbalsta uzraudzības sistēmu savietojamību un piemērojamību. Savietojamība ir ārkārtīgi nepieciešama attiecībā uz izpildes personāla aprīkojumu un elektronisko datu apmaiņu. Lai uzsvērtu koordinācijas nepieciešamību ES līmenī ar piedāvāto komitoloģijas procedūru, mērķis ir jāpārstrādā šādi. 5. apsvēruma a) apakšpunkts. „Valstu uzraudzības sistēmu savstarpējā savietojamība un realizējamība jāveicina ar 12. pantā minēto komitoloģijas procedūru;" 35. grozījumā ietvertas iknedēļas un divu nedēļu braukšanas laika ierobežojuma pārbaudes uz ceļa, ko Komisija stingri atbalsta, jo īpaši tāpēc, ka tās ir loģiskas sekas digitāla tahogrāfa ieviešanai. Lai ņemtu vērā pakāpenisku pieeju šim noteikumam, atsauce uz iepriekšējo 28 dienu pārbaudēm ir jāpārstrādā šādi. I pielikums, A daļas 1. punkts: „1) ikdienas un iknedēļas braukšanas posmi, kopējais braukšanas laiks divu nedēļu laikā pēc kārtas, pārtraukumi, ikdienas un nedēļas atpūtas periodi un kompensējošie atpūtas periodi ; kā arī iepriekšējās […] uzskaites lapas, kurām jāatrodas transportlīdzekļa kabīnē saskaņā ar Regulas (EEK) Nr. 3821/85 15. panta 7. punktā noteikto, un/vai dati par šo pašu laikposmu vadītāja kartē un/vai reģistrācijas kontrolierīču atmiņā atbilstoši šās direktīvas II pielikumam, un/vai izdrukas veidā […]. 4.1.2. Principā pieņemtie grozījumi 27. grozījumā paredzēti smagāki sodi par atkārtotiem pārkāpumiem. Šo loģisko pieeju Komisija var atbalstīt šādi. 9. panta 2. punkts “2. Darbības ar augstāku riska pakāpi pārbauda rūpīgāk un biežāk, un, ja tiek novēroti atkārtoti pārkāpumi, piemēro atbilstošas sankcijas. ” 31. grozījumā sniegts sīks izklāsts par to, kas jāietver Komisijas ziņojumā par sodiem sakarā ar nopietniem pārkāpumiem. Grozījumā ietvertā problēma varētu veidot daļu no ziņojuma vispārinātākā mērķa, taču to nevajadzētu ierobežot vienīgi ar šo aspektu, un formulējumam jābūt šādam. 10. panta 1.a punkts (jauns) „Ziņojumā iekļauj atšķirības starp sodiem un šādu sodu saskaņošanas ietekmi uz izpildi un satiksmes drošību.” . 4.1.3. Daļēji pieņemtie grozījumi 15. un 17. labojums ir nevajadzīgi detalizēti. 15. labojumā pieprasīts, lai izpildes personāls pārbaužu uz ceļa laikā konkretizē pārbaužu norises vietas, kas varētu apgrūtināt veicamo pārbaužu norisi. Turklāt izpildes personālam jāpieprasa tāda informācija no vadītāja, kuru viņš varētu nezināt (kompānijas īpašumā esošo transportlīdzekļu skaits). Tomēr Komisija var atbalstīt atzīmes par transportlīdzekļa reģistrācijas valsti un vadītāja izcelsmes valsti, kā arī valsti, kurā darbojas uzņēmums, kas līdzētu iegūt informāciju izpildes operācijām un nodrošinātu nediskriminējošu pieeju. Pārskatītais teksts ir šāds. 3. panta 1. punkta a) apakšpunkta i) a) daļa (jauna) „i) a) valsts, kurā reģistrēts pārbaudāmais transportlīdzeklis, vadītāja izcelsmes valsts un valsts, kurā darbojas uzņēmums; 17. grozījumā uzskaitīta virkne pārbaudes vietu. Komisija var pieņemt „degvielas uzpildes stacijas” un „citas drošas vietas”, kas varētu aptvert citus minētos piemērus. Grozītais teksts ir šāds. 4. panta 2. punkta a) apakšpunkts a) ir paredzēts, ka izveido kontrolpunktus uz esošiem un ieplānotiem ceļiem vai arī to tuvumā, īpaši paredzot, ka degvielas uzpildes stacijas un citas drošas vietas pie autoceļiem var izmantot kā kontrolpunktus; 4.2. Komisijas noraidītie grozījumi Deviņi grozījumi ir noraidīti, jo tie izraisa jautājumus par skaidrību un praktisko pielietojamību. Tie ir 7., 11., 12., 13., 16., 18., 28., 30. un 34. grozījums. 7. grozījumā noteikti braucienu veidi, uz kuriem jāattiecina šī direktīva. Nav nepieciešams iekļaut šo noteikumu, jo minimālie izpildes nosacījumi, kas ietverti ierosinātajā direktīvā, ir atkarīgi no jomām, kuras noteiktas radniecīgos Kopienas tiesību aktos, proti, Regulās (EEK) 3820/85 un 3821/85, kā arī Direktīvā 2002/15/EK. Ar 11. un 12.grozījumu nosaka saspringtākus termiņus pakāpeniskai pārbaužu palielināšanai procentu izteiksmē. Komisija dod priekšroku reālistiskāku un izpildāmāku termiņu kopai, lai visām dalībvalstīm dotu iespēju ievērot noteikumus. Lai gan 13. grozījumā ir paredzēta nekavējoša pārbaužu skaita palielināšana uzņēmuma telpās no 25 % līdz 50 % no visa veikto pārbaužu skaita, Komisija dod priekšroku reālistiskākai pieejai, kurā paredzēts palielināt pārbaužu uz ceļa minimālo skaitu procentu izteiksmē no 15 % līdz 30 %. 16. un 18. grozījums rada nevajadzīgu slodzi uzņēmumiem un attiecīgi arī izpildes darbiniekiem. Pirmajā no tiem uzņēmumiem pieprasa uzskaitīt iepriekšējā gadā notikušās pārbaudes. Šīs prasības vērtība ir apšaubāma. Nav šaubu, ka uzņēmumi, kas vēlas parādīt, ka tie jau ir tikuši sodīti par pārkāpumiem, kas atklāti pārbaužu uz ceļa laikā, ir saglabājuši atbilstošus dokumentus. Tomēr uzņēmums ne vienmēr ir spējīgs uzturēt visaptverošu datu bāzi, ja vadītājs nolemj samaksāt naudas sodu, par to nepaziņojot. Tāpat pēdējā no minētajiem grozījumiem pieprasīts, lai izpildes darbinieki uzturētu līdzsvaru pārbaužu uz ceļa intensitātē. Nav skaidrs, ko nozīmē vārds „līdzsvars”. Turklāt, interpretējot to stingri, tas varētu ierobežot rīcības brīvību izpildes darbiniekiem savu pienākumu pildīšanā. 28. grozījums ir pretrunā ar eksteritorialitātes principu attiecībā uz sankcijām par braukšanas ilguma un atpūtas laiku neievērošanu, kuras tiek ieviestas ar ierosināto jauno regulu. Ar to notiek atgriešanās pie visumā neefektīvās un reti izmantotās pašreizējās informācijas apmaiņas sistēmas par atklātajiem pārkāpumiem. 30. grozījumā paredzēts, ka Komisijai pēc sava ziņojuma jāizstrādā priekšlikums sankciju saskaņošanai par nopietniem pārkāpumiem. Komisija uzskata, ka šis grozījums nepamatoti ierobežo Komisijas iniciatīvas tiesības. 34. grozījums atceļ noteikumu, kas dod Komisijai iespēju veikt sarunas galvenokārt Eiropas Līguma par transportlīdzekļu apkalpju darbu starptautiskajos autopārvadājumos ( AETR ) ietvaros, lai nodrošinātu, ka līdzīgi izpildes standarti tiek piemēroti arī ārpus Eiropas Savienības robežām. Tas būtu solis atpakaļ. 5. Secinājums Saskaņā ar ES Līguma 250. panta 2. punktu Komisija groza savu priekšlikumu kā norādīts iepriekš.